Ixef wis sin : Tasleḍṭ n wammud ad teɣneǧ deg ufeggag n wadda snat ad teṭṭfent ɣer lḥiḍ ad ten-ccuci, snat ad jbdent di reba (04) yidneɣ, snat ad cucint deg tlemmast alamma kul lxiḍ ad iruḥ weḥdes, yeɣneǧ s ufella n ufeggag ad ten-awi s axxam ad tnaleq ɣer trigliwin ad yeṭṭef s umrar ɣer ljiha n ufella, ɣer ljiha n wadda ad tent-akel tirigliwin-nni ad ten-ṭṭafeḍ saant tlata n teṭuṭac akken mihwa, ma yulwa ad tesknuḍ mliḥ ma yelha anfas akken, ad as-nexdem tasaklt d uzzal d amcṭiṭuḥ ad as-nexdem tijebdatin si ljiha sya u sya ad yenelti uẓeṭṭa-nni ad as-nexdem iɣunam-nni ad neltint, syin akin ad d-nekkes iɣunam-nni ad n-yeqqim yiwen is ad ara teẓeṭṭeḍ, yiwen ad teṭṭfeḍ fell-as asenelti-nni, tasgrut ɣer ljiha n wadda ad nebdu ad nẓeḍ ad terfḍeḍ aɣanim, ad teẓḍeḍ yiwen lxiḍ ad tesserseḍ ad teẓḍeḍ yiwen lxiḍ ad teṣedḥeḍ, mi tesserseḍ aɣanim ad d-dmeḍ tayaẓilṭ tazwara-nni slaqel akken ad yadel ma ulac ad yeɛwej, ma tebɣiḍ ad teraqemeḍ ad nexdem timeqruḍin, izerman, timceḍṭ am lḥerf imaziɣen zik ad as-nqar timceḍṭ, ma tebɣiḍ ad texedmeḍ d amellal akk ad asnernu id amellal d lqeṭṭen, ma tebɣiḍ ad terqmeḍ s rrqem s wulman iberqayen , ad nebdu ad nẓeṭṭ mi nessaweḍ ullif ad t-ttektiliḍ. Tayaẓilṭ ad txedmeḍ ijebdan i uɣanim-nni ad yeṭṭef ɣer lḥiḍ, ijebdan tlata ad yeṭṭef ɣer deffir ad tekcmeḍ ad tesserseḍ tadehlazt ad teqqimeḍ fell-as ad tɣumeḍ afeggag-nni mi ara tettiḍ si ljiha n wadda, afeggag n ufella ad tid-fsiḍ win n wadda ad tedderwreḍ ayen akken i teẓḍeḍ fell-as ad teɣumeḍ s uceṭṭiḍ ma yella tella tmeččimt neɣ taḥbruct ad d-neddem cwiṭ uqermud ad t-id-nessadel ad qelant akk tmeččimin-nni akka xemṣtac (15) n yum neɣ acrin (20) ad tessaliḍ ad tekseḍ ad t-id-negzem s lemeqs, ad t-id-nesseres ɣer tmurt ad ten-kres tiječčaḥ.